Notum sit presentibus et futuris quod ego Stephanus, Dei gratia Eduensis episcopus, donavi ecclesie Sancti-Mariani clausum meum quod habebam juxta ecclesiam Sancti-Martini et vineam Castelluli quam plantaveram in terra ipsorum, et domos meas quas habebam in civitate, cum appendiciis suis, intra muros et extra. Pro beneficiis istis, concesserunt mihi predicte ecclesie canonici quod singulis annis celebrabunt anniversarium meum, et in eodem die generalem pitantiam habebunt. Et ut ista in perpetuum permaneant, presentem cartam sigilli mei appensione munivi. Actum est hoc, anno ab Incarnatione Domini Mº Cº octogesimo sexto.